text: Kun 12 ledige ingeniører i Esbjerg
  12 marts 2014 kl. 13.44
  A-kasse åbner afdeling i Esbjerg, selvom byen kun har 12 ledige ingeniører.
  A-kassen Akademikerne åbner i dag en afdeling i Esbjerg på trods af, at der kun er registreret 12 ledige ingeniører.
  Det skriver jobfinder.dk.
  Forklaringen er, der forventes et enormt rekrutteringsbehov de kommende år. Og det kan A-kassen være med til dække, lyder det fra Bolette Mohr Sillassen, der er næstformand i A-kassen Akademikerne.
  Kristian Bendix Drejer, erhvervsudviklingschef i Esbjerg, vurderer, at der skal ansættes omkring 8.000 flere frem til 2020. Alene havvindmøllebranchen i Nordsøen forventer en seksdobling i forhold til det nuværende niveau, fortæller han:
  - Der kommer rigtig meget fart på det her, og det kommer til at vare i mange år. Derfor tror og håber jeg, at Akademikernes tilstedeværelse giver byen et ekstra skub til at skaffe arbejdskraft, for det er netop deres medlemsgrupper, vi efterspørger, siger Kristian Bendix Drejer til jobfinder.dk.
  Jobfinder
  